Opprinnelig var standard militærladning for 6,5 × 55 mm satt til 2,36 gram krutt, 10,1 gram prosjektil og totallengde på 80 mm for hele patronen. Dette gav v25=700m/s ±10m/s og gasstrykk opptil 3500 atmosfærer (3550 bar) med skytebomullskrutt, og 3200 atmosfærer (3240 bar) med Ballistit-krutt. Krag-Jørgensen riflene ble blant annet kvalitetssikret ved å skyte overtrykkspatroner på 5000 atmosfærer (5070 bar) både ved Kongsberg og Steyr.